Un fost internațional român a analizat lupta la titlu: "FCSB trebuia să accelereze, dar pierde teren"
Victoria catergorică a Rapidului cu FCSB, 4-0, în ultima etapă a sezonului regulat, stârnește ecouri și după 3 zile.
"FCSB trebuia să accelereze, dar pierde teren", este concluzia lui Florin Bratu
Fostul internațional român Florin Bratu nu mai este la fel de convins că FCSB e favorită clară să câștige titlul.
"Odată cu această victorie a Rapidului, s-a echilibrat campionatul. Cu două victorii, poți să emiți pretenții în play-off. Legat de FCSB, nu știu dacă a jucat prost sau dacă celor de la Rapid le-a ieșit tot. Am văzut furie și foame la atacanții de la Rapid.
FCSB a avut meciul dezastruos, iar de acum nu mai știu la ce să mă aștept. Când trebuia să accelereze, ea pierde teren. Mă face să fiu mai echilibrat în ceea ce privește o candidată clară la campionat", a declarat Florin Bratu, la emisiunea Liga Digi Sport.
Prima etapă a play-off-ului va avea loc la sfârșitul săptămânii. Vineri se joacă meciul Rapid – Farul, a doua zi este programată pertida CFR Cluj – Universitatea Craiova, iar duminică are loc confruntarea FCSB – Sepsi.
Echipele continuă drumul spre titlu cu următoarele puncte: FCSB 32p, Rapid 28p, CFR Cluj 27p, Universitatea Craiova 25p, iar Farul și Sepsi câte 22p.
FCSB e singura căreia nu i s-a înjumătățit numărul de puncte. Altfel spus, va fi avantajată dacă după ultima etapă se află la egalitate de puncte cu o altă echipă.